OpenLLM-France/wikimedia huggingface dataset:
# Victorià Sugranyes Fernández

Victorià Sugranyes Fernández (Reus, 5 de març de 1807 - Tetuan, 4 de febrer de 1860) va ser un militar reusenc.
Als 13 anys s'allistà a les milícies nacionals per combatre als absolutistes i els Cent Mil Fills de Sant Lluís cridats pel rei Ferran VII d'Espanya. El 1820 ja havia entrat en combat a Puigcerdà, el 1821 va prendre part en la defensa d'Olot, i a diverses localitats a Catalunya, com ara Granollers, Arenys de Mar i Santa Coloma de Farners. El 1822 amb 15 anys va ascendir a sergent. Després va detenir a Vic a un cap carlí i fou nomenat subinspector dels cossos francs. El 1836 va ser present a les accions de guerra de Berga, Aiguafreda, Sant Joan de les Abadesses i Campdevànol. El 1837 va lluitar a Riudecols, Tivenys, la Torre de l'Espanyol i Móra. Per les seves accions en les nombroses accions militars en les que va participar demostrant un extraordinari valor, el Baró de Meer li va imposar la creu de Sant Ferran de primera classe. Per mèrits de guerra va ascendir a capità i el 1844 es va llicenciar amb grau de comandant tenint tres medalles de la màxima categoria i havent participat en més de 100 combats. El 1859 es va allistar al Batalló de voluntaris catalans i es va posar a les ordes de Joan Prim i Prats. El 1860 va morir en la batalla de Tetuan, un gran combat de la Guerra d'Àfrica.
La ciutat de Reus li ha dedicat un carrer que porta el nom de Comandant Sugranyes

## Referències

* ↑ Olesti Trilles, Josep. Diccionari biogràfic de reusencs. Reus: l'Ajuntament, 1992, p. 629.
* ↑ Tricaz, Enric. Homes i dones pels carrers de Reus. Valls: Cossetània, 2010, p. 35-36. ISBN 9788497916929.
# Theta de la Quilla

Theta de la Quilla (θ Carinae) és un estel a la constel·lació de la Quilla de magnitud aparent +2,74. S'hi troba a 439 anys llum del Sistema Solar.
Theta de la Quilla és un calent estel blau de la seqüència principal (tipus espectral B0Vp) la temperatura efectiva de la qual aproximada és de 27.900 K. La seva lluminositat equival a 16.600 Sols i el seu radi és 5,5 vegades més gran que el del Sol. La seva velocitat de rotació projectada, 177 km/s, dona lloc a un breu període de rotació igual o inferior a 1,6 dies. Catalogada com a estel peculiar —note's la p en el seu tipus espectral—, és un estel ric en silici. Amb una massa 15 vegades major que la massa solar, finalitzarà la seva vida com una espectacular supernova.
Theta de la Quilla és membre del cúmul obert IC 2602, la seva distància respecte a nosaltres i el seu moviment a través de l'espai així ho corroboren. No obstant això, l'edat de Theta de la Quilla —estimada en uns pocs milions d'anys— és molt inferior a l'edat del cúmul —34 milions d'anys—, cosa per la qual se la hi considera un «estel endarrerit blau». Aquesta classe d'estels —entre les quals Theta Carinae és l'exemple més brillant— haurien d'estar més avançades en la seva evolució donada la seva elevada massa; moltes d'elles són el resultat de la fusió de dos estels diferents.

## Referències

* ↑ Afirmat a: Spectral classification of Southern fundamental stars. Indicat a la font segons: SIMBAD. Pàgina: 1. Data de publicació: 1962.
* ↑ Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* 1 2 3 Afirmat a: SIMBAD.
* 1 2 3 4 5 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* ↑ Afirmat a: Catàleg de velocitats rotacionals dels estels. Indicat a la font segons: SIMBAD. Llengua del terme, de l'obra o del nom: anglès. Data de publicació: juny 1970.
* ↑ Dimitri Pourbaix «SB9: The ninth catalogue of spectroscopic binary orbits» (en anglès). Astronomy and Astrophysics, 2, 9-2004, pàg. 727–732. DOI: 10.1051/0004-6361:20041213.
* ↑ Theta Car (SIMBAD)
* 1 2 «Theta Carinae» (en anglès). Stars. Jim Kaler. [Consulta: 10 gener 2021].
# Elionor d'Anjou

Elionor d'Anjou (Nàpols, 1289 $^{(Gregorià)}$ - monestir de Sant Nicolau a Arene, 10 d'agost de 1341 $^{(Gregorià)}$) fou princesa de Nàpols i reina consort de Sicília (1303–1337).
L'any 1343, la reina Elionor d'Anjou va passar del Regne de Nàpols al Regne de Sicília, a Messina, amb el seu parent, el cavaller milites Antonino Natoli (Antoninus de Nantolio), i els seus fills, coneguts per les seves gestes guerreres i propietaris de vasts feus a Itàlia.

## Orígens familiars

Fou filla del rei Carles II de Nàpols i de Maria d'Hongria. Era neta per línia paterna del duc Carles I d'Anjou i la comtessa Beatriu I de Provença, i per línia materna d'Esteve V d'Hongria i Elisabet Cuman. Fou germana dels reis Carles I d'Hongria i Robert I de Nàpols.

## Núpcies i descendents

El 17 de maig de 1302 es casà a Messina amb el rei Frederic II de Sicília, tercer fill del comte-rei Pere II el Gran d'Aragó. D'aquest matrimoni en nasqueren:
* el príncep Pere II de Sicília (1304-1342), rei de Sicília
* el príncep Roger de Sicília (1305-?), mort jove
* el príncep Manfred de Sicília (1306-1317), duc d'Atenes i Neopàtria
* la princesa Constança de Sicília, casada el 1317 amb Enric II de Xipre i el 1330 amb Lleó V d'Armènia
* la princesa Elisabet de Sicília (1310-1349), casada el 1328 amb el duc Esteve II de Baviera
* el príncep Guillem II d'Atenes (1312-1338), príncep de Tàrent, duc d'Atenes i Neopàtria
* el príncep Joan de Sicília (1317-1348), duc d'Atenes i Neopàtria i regent de Sicília (1338-1348)
* la princesa Caterina de Sicília (1320-v1342), abadessa de Santa Clara de Messina
* la princesa Margarida de Sicília (1331-v1360), casada el 1348 amb Rudolf II del Palatinat
A la mort del seu marit es retirà a la vida contemplativa i ingressà al monestir de Sant Nicolau a Arene, on morí el 9 d'agost de 1341, sent enterrada posteriorment a Catània al costat del seu marit.

## Referències

* ↑ Nobiliario della città di Messina - Giuseppe Galluppi, pàg. 133
# Esporozoït

Un esporozoït és l'etapa del cicle de vida d'un paràsit protozoari durant la qual pot infectar nous hostes. Els esporozoïts es formen per esporogonia, que és la divisió múltiple d'una espora o zigot. Per exemple, en el cas de la malaria (causada per Plasmodium), l'esporozoït és la fase a la qual el paràsit canvia d'hoste. Els esporozoïts es desenvolupen a les glàndules salivals del mosquit i el paràsit és transmès en aquesta forma als humans a través de la picadura de l'insecte. En les coccidiosis (provocades per patògens com Cryptosporidium parvum o Cyclospora cayetanensis), els esporozoïts es desenvolupen a partir dels oocists ingerits pel hoste. Durant l'etapa d'esporozoït invaeixen i s'introdueixen les cèl·lules epitelials de l'intestí. Els esporozoïts dels Apicomplexa es caracteritzen per tenir una membrana externa gruixuda i per la presència d'un complex apical a la part anterior.

## Referències

* ↑ Lopardo, Horacio Ángel. Introducción a la Microbiología Clínica (en castellà). Editorial de la Universidad Nacional de La Plata (EDULP), 2016. DOI 10.35537/10915/52389. ISBN 978-950-34-1313-5.
* ↑ Frischknecht, Friedrich; Matuschewski, Kai «Plasmodium Sporozoite Biology». Cold Spring Harbor Perspectives in Medicine, 7, 5, 01-05-2017, pàg. a025478. DOI: 10.1101/cshperspect.a025478. ISSN: 2157-1422. PMC: 5411682. PMID: 28108531.
* ↑ Hughes, Siân E. «Functional Characterization of the Spontaneously Transformed Human Umbilical Vein Endothelial Cell Line ECV304: Use in anin VitroModel of Angiogenesis». Experimental Cell Research, 225, 1, 5-1996, pàg. 171–185. DOI: 10.1006/excr.1996.0168. ISSN: 0014-4827.
* ↑ Fayer, Ronald «Epidemiology of protozoan infections: The coccidia». Veterinary Parasitology, 6, 1-3, 1-1980, pàg. 75–103. DOI: 10.1016/0304-4017(80)90039-4. ISSN: 0304-4017.
* ↑ Harding, Clare R.; Frischknecht, Friedrich «The Riveting Cellular Structures of Apicomplexan Parasites». Trends in Parasitology, 36, 12, 12-2020, pàg. 979–991. DOI: 10.1016/j.pt.2020.09.001. ISSN: 1471-4922.
# Theta del Serpentari

Theta del Serpentari (θ Ophiuchi) és un estel en la constel·lació del Serpentari. De magnitud aparent +3,25, està situada a 563 anys llum del Sistema Solar. Al costat de ξ Ophiuchi en Sogdiana era coneguda com a Wajrik, el mag. Aquests dos estels i η Ophiuchi rebien els noms coptes de Tshiō, la serp, i Aggia, el mag.
Theta del Serpentari és un calent subgegant blau de tipus espectral B2 IV amb una la temperatura superficial de 22.500 K. Considerant una important quantitat d'energia emesa com a llum ultraviolada, la seva lluminositat és 11.500 vegades major que la lluminositat solar. El seu radi és 7,3 vegades més gran que el del Sol i rota amb una velocitat projectada de 31 km/s —si bé el valor real pot ser significativament major—, implicant un període de rotació igual o inferior a 11 dies. Com subgegant que és, està acabant la fusió del seu hidrogen intern, i en un futur evolucionarà cap a un gegant vermell de grandària considerablement major. La seva massa, entre 9 i 10 masses solars, la situa en el límit entre els estels que conclouen els seus dies com a nans blancs massius i aquells que acaben esclatant.
Theta del Serpentari és un estel variable Beta Cephei, sent Murzim (β Canis Majoris) i Hadar (β Centauri) dos exemples notables dins d'aquest grup. La lluentor de Theta del Serpentari oscil·la 0,04 magnituds en un curt període de 3,37 hores. Així mateix, Theta del Serpentari és un binari espectroscòpic amb un període orbital de 11,44 dies. L'estel acompanyant està separat ~0,25 ua de l'estel principal. Pot haver-hi un o dos estels més associats al sistema.

## Referències

* ↑ Anthony Moffat «Seismic modelling of early B-type pulsators observed by BRITE – I. θ Ophiuchi» (en anglès). Monthly Notices of the Royal Astronomical Society, 3, 06-03-2019, pàg. 3544-3557. DOI: 10.1093/MNRAS/STZ639.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* ↑ «The determination of T_eff_ of B, A and F main sequence stars from the continuum between 3200 A and 3600 A». Astronomy and Astrophysics, 1995, pàg. 553–564.
* 1 2 3 Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* ↑ Norberto Castro «The IACOB project. III. New observational clues to understand macroturbulent broadening in massive O- and B-type stars» (en anglès). Astronomy and Astrophysics, 19-12-2016. DOI: 10.1051/0004-6361/201628541.
* ↑ Ralf-Dieter Scholz «Astrophysical supplements to the ASCC-2.5: Ia. Radial velocities of ∼55000 stars and mean radial velocities of 516 Galactic open clusters and associations». Astronomische Nachrichten, 9, 11-2007, pàg. 889-896. DOI: 10.1002/ASNA.200710776.
* 1 2 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* ↑ V* tet Oph - Variable Star of beta Cep type (SIMBAD)
* ↑ Allen. Courier Dover Publications. (en anglès). ISBN 0-486-21079-0.
* 1 2 Theta Ophiuchi (Stars, Jim Kaler)
# Capsa

Una capsa és un receptacle de cartró, de llauna, de fusta, de vori, etc., de forma variable, amb una tapa solta o agafada, destinat a transportar o guardar diferents objectes. En català, les capses són de mida petita, fet que les diferencia de les caixes, que són molt més grans. Aquest nom ja és esmentat en els documents medievals.
# Ca l'Esteve (Avinyonet del Penedès)

Ca l'Esteve és un edifici del nucli urbà de Sant Sebastià dels Gorgs, al municipi d'Avinyonet del Penedès (Alt Penedès), protegit com a bé cultural d'interès local.

## Descripció

Té planta rectangular i consta de planta baixa i un pis, amb coberta de teula àrab a dues vessants. La façana presenta una distribució d'obertures asimètrica. El portal d'accés és d'arc de mig punt amb dovelles de pedra. Les obertures restants són rectangulars. En conjunt respon a les característiques de l'arquitectura popular. A la façana de Ca l'Esteve, damunt la porta d'accés, hi figura la data del 1763.

## Referències

* 1 2 «Ca l'Esteve». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 6 febrer 2015].
# Tawwaj

Tawwaj, Tawwaz o Tavvaz (pahlavi: Tuzag; persa: توج) fou una antiga vila de Fars, a l'oest de la regió, a la vora del riu Shapur a mig camí entre Kazarun i la costa.
Fou una població de certa importància esmentada pels geògrafs musulmans medievals, però va caure en ruïnes al segle xv. El seu lloc exacte no s'ha pogut localitzar.

## Bibliografia

* Sir Arnold Wilson, The Persian Gulf, Londes, 1926
# Anastassia Kojenkova

Anastassia Mikolaivna Kojenkova (ucraïnès: Анастасія Миколаївна Коженкова) (Kòvel, 19 de gener de 1986) és una remera ucraïnesa.
Va guanyar una medalla d'or en els Jocs Olímpics de Londres 2012 en l'especialitat de quatre scull al costat de les seves companyes Katerina Tarassenko, Natàlia Dovhodko i Iana Demèntieva.

## Referències

* ↑ Anastasiya Kozhenkova Arxivat 2021-01-12 a Wayback Machine. at Worldrowing.com from FISA
* ↑ «Olympics Rowing: Ukraine win women's quadruple sculls gold». BBC Sport, 01-08-2012.

## Enllaços externs

* Anastassia Kojenkova Arxivat 2021-01-12 a Wayback Machine. a Worldrowing.com de la FISA
# Kevin Feige

Kevin Feige (ˈfaɪgi FY-ghee; 2 de juny de 1973) és un productor estatunidenc que va estar cap de Marvel Studios des de 2007. Els films que ha produït tenen una recaptació combinada de 26,8 milers de milions de dòlars. Feige és membre del Producers Guild of America. En 2019 va ser nominat a l'Oscar a la millor pel·lícula per produir Black Panther, la primera pel·lícula de superherois a rebre una nominació a Millor Pel·lícula, com també el primer film en el Marvel Cinematic Universe a rebre un premi de l'acadèmia, i el 2019 es va convertir en cap de continguts de Marvel Entertainment. Avengers: Endgame, que ell va produir, és actualment la pel·lícula més taquillera de tots els temps des de 2019.

## Referències

* ↑ «Kevin Feige». Arxivat de l'original el 17 de juliol de 2019. [Consulta: 17 juliol 2019].
* ↑ «Marvel Entertainment Names David Maisel as Chairman, Marvel Studios and Kevin Feige as President...». Business Wire, 13-03-2007. Arxivat de l'original el 11 de maig de 2009. [Consulta: 1r juliol 2008].
* ↑ «Kevin Feige Movie Box Office Results». [Consulta: 17 agost 2019].
# Talha at-Talahat

Abu-Muhàmmad Talha ibn Abd-Al·lah ibn Khàlaf al-Khuzaí (àrab: طلحة بن عبد الله الخزاعي, Ṭalḥa b. ʿAbd Allāh al-Ḫuzāʿī), més conegut com a Talha at-Talahat, literalment ‘Talha dels Talha’, fou un general àrab dels primers temps de l'islam, governador del Sistan. El malnom Talha at-Talahat es devia al fet que la seva mare es deia Talha bint Abi-Talha, ‘Talha filla del pare de Talha’.
Vers el 683 (o inicis del 684 a tot tardar) era governador del Sistan, nomenat pel governador del Khurasan Abu-Harb Salm ibn Ziyad en el lloc de Yazid ibn Ziyad, germà del governador, després d'una ràtzia a Zamindawar, Zabulistan i contra els Kabulshahs, a l'Afganistan oriental, que havia acabat en desastre i durant la qual va morir el seu germà Yússuf ibn Ziyad, mentre un altre germà, Abu-Ubayda, fou fet presoner; fou necessari comprar els captius àrabs als Zunbils o prínceps locals de Zamindawar i Zabulistan. Salm va ser convençut per renunciar al govern a favor d'Abd-Al·lah ibn Khàzim, nomenat per l'anti-califa Abd-Al·lah ibn az-Zubayr. Salm va destituir Talha, però després va canviar de bàndol i el va restablir, mentre al Khurasan s'aixecava Aws ibn Thalaba; va morir el 685 i Abd-Allah ibn Khàzim es va imposar.
L'ancestre de la dinastia tahírida de Khurasan va esdevenir mawla de Talha durant el seu govern al Sistan vers 683-685.

## Bibliografia

* C. E, Boshworth, Sistan under the Arabs, from the Islamic conquest to the rise of the Saffarid (30-250(651-864), Roma, 1968
# Andrí Hrivko

Andrí Hrivko (en ucraïnès Андрій Гривко; Simferòpol, 7 d'agost de 1983) és un ciclista ucraïnès, professional des del 2005. Actualment corre a l'equip Astana Qazaqstan Team.
Bon ciclista amateur, va guanyar diverses curses com el Giro de les Regions o el Giro de Toscana sub-23, abans de passar al professionalisme el 2005. Amb tot, com a professional les seves victòries s'han limitat a cinc campionats nacionals ucraïnesos de contrarellotge individual, un en ruta i la Florència-Pistoia de 2008.
El 2015 va guanyar la medalla de plata en ruta a la primera edició del Jocs Europeus.

## Palmarès

* 2003
** 1r al Giro del Valdarno
* 2004
** 1r al Giro de les Regions
** 1r al Giro de Toscana sub-23
* 2005
** Campió d'Ucraïna en contrarellotge
* 2006
** Campió d'Ucraïna en contrarellotge
* 2008
** Campió d'Ucraïna en contrarellotge
** 1r a la Florència-Pistoia
* 2009
** Campió d'Ucraïna en contrarellotge
* 2012
** Campió d'Ucraïna en ruta
** Campió d'Ucraïna en contrarellotge
* 2016
** 1r a La Méditerranéenne i vencedor d'una etapa
* 2018
** Campió d'Ucraïna en contrarellotge

### Resultats al Giro d'Itàlia

* 2009. 22è de la classificació general
* 2010. 70è de la classificació general

### Resultats al Tour de França

* 2005. 78è de la classificació general
* 2006. Abandona
* 2007. 78è de la classificació general
* 2010. 136è de la classificació general
* 2011. 144è de la classificació general
* 2012. 43è de la classificació general
* 2014. 95è de la classificació general
* 2015. 64è de la classificació general
* 2016. 86è de la classificació general
* 2017. 120è de la classificació general

### Resultats a la Volta a Espanya

* 2008. 42è de la classificació general

## Referències

* ↑ Luis León Sánchez, oro en ruta en Bakú

## Enllaços externs

* Fitxa d'Andrí Hrivko a sitiodeciclismo.net
* Fitxa d'Andrí Hrivko a procyclingstats.com
# Makoto Furukawa

Makoto Furukawa (古川 慎, Furukawa Makoto) (古川 慎, , Furukawa Makoto) és un seiyu japonès afiliat amb Space Craft Group, és conegut per interpretar la veu de Saitama en la sèrie One-Punch Man.

## Filmografia

Anime :
| Any | Títol | Paper | Notes |
| 2012 | Hidamari Sketch x Honeycomb | Yoshio |
| 2013 | Gaist Crasher | Shiren Quartzheart |
| 2013 | Golden Time | Banri Tada |
| 2013 | Log Horizon | Smoking Thunder |
| 2013 | Kami-sama no Inai Nichiyōbi | Menhim |
| 2013 | To Aru Kagaku No Railgun | Kenji Madarame |
| 2014 | Aldnoah. Zero | Shigō Kakei |
| 2014 | Seirei Tsukai No Bladedance | Kamito Kazehaya |
| 2014 | Haikyū!! | Iūtarō Kindaichi |
| 2015 | Haikyū!! 2 | Iūtarō Kindaichi |
| 2015 | Aldnoah. Zero 2. | Shigō Kakei |
| 2015 | Dungeon ni Deai o Motomeru no wa Machigatteiru Donarō ca? | Miach |
| 2015 | High School DxD BORN | Diodora Astaroth |
| 2015 | Mikagura Gakuen Kumikyoku | Sadamatsu Minatogawa |
| 2015 | One-Punch Man | Saitama |
| 2015 | Arslan Senki | Kirus |
| 2015 | Tai-Madō Gakuen 35 Shiken Shōtai | Reima Tenmyōji |
| 2015 | Charlotte | Chida |
| 2016 | Oshiete! Galko-chan | Bomuo |
| 2016 | PuriPara | Ham |
| 2016 | Bubuki Buranki | Ignat Bosporus |
| 2016 | Bubuki Buranki: Hoshi no Kyojin | Ignat Bosporus |
| 2016 | Active Raid: Kidou Kyoushuushitsu Dai Hachi Gakari | Benuu |
| 2016 | Handa-kun | Kōtarō Higashino |
| 2016 | Taboo Tattoo | Justice Akatsuka |
| 2016 | Orange | Hiroto Suwa |
| 2016 | Saiki Kusuo no Psi-nan | Fantasma |
| 2016 | 91 Days | Arturo Tronc |
| 2016 | Digimon Universe: Appli Monsters | Iūjin Ōzora |
| 2016 | Trickster: Edogawa Rampo 'Shōnen Tantei-donen' Yori | Hisashi Ōtom |
| 2016 | Touken Ranbu Hanamaru | Ookurikara |
| 2017 | ACCA: 13-ku Kansatsu-ca | Biscuit | Ep. 4 |
| 2017 | One Piece | Sappa | Ep. 780-? |
| 2017 | Chiruran: Nibun no Ichi | Tōdō Heisuke |
| 2017 | Tsuki ga Kirei | Atsushi Kasai | Ep. 9 |
| 2017 | Katsugeki: Touken Ranbu | Ookurikara |
| 2018 | Hōshin Engi | Nataku |
| Pel·lícules ||||
| Any | Títol | Paper | Notes |
| 2013 | Aura: Maryuuin Kouga Saigo no Tatakai | Kobayashi |
| 2016 | Orange: Mirai | Hiroto Suwa |
| Tokusatsu ||||
| Any | Títol | Paper | Notes |
| 2015 | Kamen Rider Ghost | Katana Ganma | Ep. 13 |
| 2016 | Shuriken Sentai Ninninger vs. ToQger the Movie: Ninja in Wonderland | Akaninger Fosc |
| Videojocs ||||
| Any | Títol | Paper | Notes |
| 2011 | THE idolm@ster: SideM | Asselin BB II |
| 2015 | Touken Ranbu | Ookurikara |
| 2016 | Shin Sangoku Musou Eiketsuden | Lei Bin |
| 2016 | IDOLiSH 7 | Okazaki Rinto |

## Referències

* ↑ «古川 慎 profile at Space Craft Group Arxivat 2015-10-11 a Wayback Machine.».

## Enllaços externs

* Blog de Makoto Furukawa Arxivat 2015-12-25 a Wayback Machine. en Ameblo (japonès))
* Makoto Furukawa a l'Enciclopèdia d'Anime News Network (anglès)(anglès)
# Alfa de la Mosca

Alfa de la Mosca (α Muscae) és l'estel més brillant en la constel·lació de la Mosca, amb magnitud aparent +2,69. En ser circumpolar al pol sud celeste no té nom propi habitual, si bé ocasionalment rep el nom de Myia, «mosca» en grec. Es troba a 306 anys llum de distància del sistema solar.
Alfa de la Mosca és un estel blanc-blavós de tipus espectral B2IV-V, classificada com subgeganta o com a estel de la seqüència principal. Estel calent de 21.900 K de temperatura, la seva lluminositat, considerant la radiació ultraviolada no visible emesa, és 4.250 vegades major que el Sol. El seu radi és de 4,7 radis solars i la seva massa de 8 masses solars; aquests paràmetres indiquen que realment es troba en la seqüència principal i que no ha arribat encara a l'etapa de subgegant.
Alfa de la Mosca és una variable Beta Cephei, tipus de variable pulsante els representants més del qual coneguts són Alfirk (β Cephei) i Murzim (β Canis Majoris). La seva lluentor varia 0,05 magnituds en un període de 0,09 dies.
Un estel que està situada visualment a 29,6 segons d'arc d'Alfa de la Mosca no és una companya real i forma una binària òptica amb ella.

## Referències

* ↑ Afirmat a: Catalogue of two dimentional spectral types for the HD stars, Vol. 1. Indicat a la font segons: SIMBAD. Autor: Nancy Houk. Llengua del terme, de l'obra o del nom: anglès. Data de publicació: 1975.
* ↑ Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ Ulrich Bastian «catàleg Tycho-2». Astronomy and Astrophysics, 3-2000, pàg. L27-L30.
* ↑ «The determination of T_eff_ of B, A and F main sequence stars from the continuum between 3200 A and 3600 A». Astronomy and Astrophysics, 1995, pàg. 553–564.
* 1 2 3 Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
* 1 2 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* ↑ «Alfa Muscae» (en anglès). SIMBAD (Centre de Dades astronòmiques d'Estrasburg). [Consulta: 3 gener 2021].
* ↑ «Alpha Muscae (Alcyone)». Arxivat de l'original el 2015-11-02. [Consulta: 14 gener 2019].
* 1 2 3 «Alpha Muscae» (en anglès). Stars. Jim Kaler. [Consulta: 3 gener 2021].